**Ola a todos e todas. Os meus mellores desexos tanto para vós como para as vosas familias. Ánimo, que xa falta menos para saír desta.**

**Antes de poñervos coas novas actividades, é preciso ler con atención as seguintes instrucións:**

* **O alumnado que ten unha ou as dúas avaliacións suspensas NON TEN QUE FACER ESTAS ACTIVIDADES de momento: recibirá por correo electrónico unha proposta de actividades personalizada que lles permita, no seu caso, RECUPERAR tales avaliacións.**
* **NON tedes que facer as actividades no caderno. Debedes facelas directamente neste documento e reenviarmo ao correo electrónico O ANTES POSIBLE. En todo caso, a DATA LÍMITE é o 15 DE MAIO.**

* **Aconséllovos que distribuades o tempo: tedes 3 semanas, polo que apenas vos propoño 3 actividades por semana. Ánimo, que é doado, xa o veredes.**
* **Non esquezades poñer o voso nome, por favor.**

**Nota: no voso documento podedes eliminar esta páxina de instrucións antes de mandarmo cuberto.**

**(continuar á páxina seguinte)**

**NOME E APELIDOS:...**

**TEMA 9: A GUERRA FRÍA** (Libro páx 230- 247)

**INTRODUCCIÓN:** A través das seguintes actividades sintetizaremos os contidos básicos deste tema. Empeza por ver estre breve documental (5’) <https://www.youtube.com/watch?v=3pK3VYzw85g>

Agora, apoiándote no libro, contesta:

**1.- Que se entende por “Guerra Fría”?**

**2.- Cales foron os límites cronolóxicos da Guerra Fría? Canto durou esta etapa?**

**3.- Que dous bloques se enfrontaron?**

**4.- Características da Guerra fría: completa, coas túas palabras, o cadro seguinte:**

|  |  |
| --- | --- |
| **Sistema bipolar** | As dúas superpotencias ameazábanse mutuamente. Ao ter unha capacidade bélica semellante, xeraban un clima de gran tensión internacional |
| **Carreira de**  **armamentos** |  |
| **Áreas de influencia** | Creados os dous bloques, en cada zona USA e a URSS trataron de impedir que calquera dos países incluídos na súa órbita se desviase dos obxectivos, eliminando con gran dureza calquera tipo de disidencia |
| **Persuasión/**  **propaganda** | Usábase o medo ao perigo que representaba o bloque rival para reforzar e cohesionar a propia zona de influencia |
| **Política do “bordo do abismo”** |  |
| **Conflitos de baixa intensidade** |  |
| **Espionaxe e servizos secretos** | A CIA nos Estados Unidos e a KGB na URSS nacen para espiar os avances científicos, tecnolóxicos, armamentísticos do adversario co finde superalo |

**5.- En 1947, Harry S. Truman, presidente dos Estados Unidos de 1945 a 1953, nun discurso ante o Congreso do seu país pronunciou as seguintes palabras:**

*“Na presente etapa da historia mundial, case todas as nacións deben optar entre modos alternativos de vida. Con frecuencia, a decisión non é libre (...)*

*Un deses modos de vida baséase na vontade da maioría e distínguese pola existencia de institucións libres, un Goberno representativo, eleccións limpas, garantías á liberdade individual, liberdade de palabra e de relixión e o dereito a vivir libres de opresión política.*

*O outro baséase na vontade dunha minoría imposta mediante a forza á maioría. Descansa no terror e na opresión, nunha prensa e unha radio controladas, nas eleccións fraudulentas e na supresión das liberdades individuais (...)”*

**Segundo Truman, que sistema político caracterizaba a cada un dos bloques?**

**6.- Na táboa aparecen algunhas definicións. Pon ti o termo definido**

|  |  |
| --- | --- |
|  | Se non se paliaban en Europa occidental as consecuencias da Segunda Guerra Mundial (escaseza de alimentos e combustible, infraestruturas desmanteladas, deficiente sistema financeiro), o comunismo podería avanzar por esa zona do continente. Unha política exterior baseada nun gran programa de axuda económica propiciaría a contención do comunismo. |
|  | USA, co fin de reactivar a economía europea, concedeu axudas a 17 países europeos por valor de case trece mil millóns de dólares. España foi excluída por non ter un goberno democrático |
|  | Alianza militar defensiva contra calquera agresión ao mundo occidental asinada no ano 1949 e integrada inicialmente por 12 países (hoxe son 29) |
|  | Como resposta á anterior, a URSS e os países da súa órbita asinaron o seu propio acordo militar para defenderse de calquera agresión do bloque occidental e para impoñer a orde dentro do bloque comunista |
|  | Naceu no 1949 co obxectivo de coordinar a planificación da economía e poñer en marcha un sistema de axuda mutua entre a URSS e países europeos da súa órbita |

**7.- Sitúa os seguintes conflitos na fase correspondente da Guerra Fría e completa o cadro:**

Bloqueo de Berlín Revolución islámica en Irán Guerra de Vietnam

Muro de Berlín Crise do canal de Suez Primavera de Praga

Guerra de Corea Invasión soviética de Afganistán Crise dos mísiles de Cuba

|  |  |  |  |  |
| --- | --- | --- | --- | --- |
|  | **Primeira fase** | **Segunda Fase** | **Terceira Fase** | **Cuarta Fase** |
| **Cronoloxía** |  |  |  |  |
| **Características** | Gran tensión entre os dous bloques |  |  | Tras uns anos de entendemento, houbo un rebrote da tensión ata que se chegou ao fin da Guerra Fría |
| **Principais conflitos** |  |  |  |  |

**8.- Situados no tempo, completa agora esta táboa sobre algúns deses conflitos (que non te limite o tamaño das celdas: medran en función do que escribas)**

|  |  |  |  |
| --- | --- | --- | --- |
|  | **Data** | **Causas** | **Consecuencias** |
| **Guerra de Corea** |  |  |  |
| **Crise dos mísiles** |  |  |  |
| **Guerra de Vietnam** |  |  |  |

**9.- Visiona o seguinte documental de 9 minutos e contesta:**

<https://www.youtube.com/watch?v=sQxT-oKkuko>

**9.a) Quen acuñou o termo “cortina de aceiro”?**

**9.b) Cando empezou o levantamento do muro? Cantos km chegou a alcanzar?**

**9.c) Que causas levaron aos soviéticos a levantar o muro?**

**9.d) Cales foron os factores que motivaron que caese?**

**10.- Que líderes selaron o fin da Guerra Fría? Que sucesos de grande importancia acompañaron ese desenlace final da Guerra Fría**